*Proiect*

**GUVERNUL REPUBLICII MOLDOVA**

**HOTĂRÎRE nr. \_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_2015**

**Chişinău**

**pentru aprobarea proiectului de lege**

**pentru modificarea şi completarea unor acte legislative**

**--------------------------------------------------------------------------**

Guvernul HOTĂRĂŞTE:

Se aprobă şi se prezintă Parlamentului proiectul de lege pentru modificarea şi completarea unor acte legislative.

**Prim-ministru VALERIU STRELEŢ**

Contrasemnează:

Viceprim-ministru,

ministrul economiei Stephane Christophe BRIDE

Ministrul finanţelor Anatol ARAPU

*Proiect*

**PARLAMENTUL REPUBLICII MOLDOVA**

L E G E

pentru modificarea şi completarea unor acte legislative

Parlamentul adoptă prezenta lege organică.

**Articolul I. -** Codul fiscal nr.1163-XIII din 24 aprilie 1997 (republicat în Monitorul Oficial al Republicii Moldova, ediţie specială din 8 februarie 2007), cu modificările şi completările ulterioare, se modifică şi se completează după cum urmează:

1. La articolul 101 alineatul (8), articolul 1011 alineatul (4) şi articolul 1013 alineatul (2), vor avea următorul curpins:

„Restituirea T.V.A. conform prezentului articol se efectuează în contul stingerii datoriilor faţă de bugetul public naţional numai a subiectului impozabil, care dispune de decizie de restituire a T.V.A., iar în lipsa datoriilor, la cererea subiectuluiimpozabil, în contul viitoarelor obligaţii ale acestuia faţă de bugetul public naţional, sau la contul bancar al subiectului impozabil respectiv.

Se interzice restituirea T.V.A. în contul stingerii datoriilor creditorilor subiectului impozabil, care dispune de decizie de restituire a T.V.A., inclusiv persoanelor juridice şi fizice cesionari.”.

2. La articolul 125, alineatul (5) va avea următorului cuprins:

“(5) Restituirea accizelor conform prezentului articol se efectuează în contul stingerii datoriilor faţă de bugetul public naţional numai a subiectului impunerii, care dispune de decizie de restituire a accizelor, iar în lipsa datoriilor, la cererea subiectului impunerii, în contul viitoarelor obligaţii ale acestuia faţă de bugetul public naţional, sau la contul bancar al subiectului impunerii respectiv.

Se interzice restituirea accizelor în contul stingerii datoriilor creditorilor subiectului impunerii, care dispune de decizie de restituire a accizelor, inclusiv persoanelor juridice şi fizice cesionari.”.

**Articolul II. -** Codul vamal nr.1149-XIV din 20 iulie 2000 (republicat în Monitorul Oficial al Republicii Moldova, ediţie specială din 1 ianuarie 2007), cu modificările şi completările ulterioare, se modifică şi se completează după cum urmează:

1. La articolul 130 alineatul (2), prima propoziţie va avea următorul cuprins:

“(2) Restituirea drepturilor de import sau de export plătite în plus se efectuează în contul stingerii datoriilor faţă de bugetul public naţional numai a plătitorului vamal, care dispune de decizie de regularizare privind restituirea drepturilor de import/export plătite în plus, iar în lipsa datoriilor, la cererea plătitorului vamal, în contul viitoarelor obligaţii ale acestuia faţă de bugetul public naţional, sau la contul bancar al plătitorului vamal respectiv.

Restituirea drepturilor de import sau export plătite în plus în contul bancar al plătitorului vamal nu se permite în cazul în care acestea sunt transferate de către organul fiscal ca rezultat al restituirii sumei T.V.A. sau accizelor.

Se interzice restituirea drepturilor de import sau de export plătite în plus în contul stingerii datoriilor creditorilor plătitorului vamal**,** care dispune de decizie de regularizare privind restituirea drepturilor de import/export plătite în plus, inclusiv persoanelor juridice şi fizice cesionari.”.

**Articolul III. -** Legea nr.1380-XIII din 20 noiembrie 1997 cu privire la tariful vamal (republicată în Monitorul Oficial al Republicii Moldova, ediţie specială din 1 ianuarie 2007), cu modificările şi completările ulterioare, se modifică şi se completează după cum urmează:

1. La articolul 29 alineatul (4), prima propoziţie va avea următorul cuprins:

“(4) Restituirea taxei vamale se efectuează în contul stingerii datoriilor faţă de bugetul public naţional numai a plătitorului vamal, care dispune de decizie de regularizare privind restituirea taxei vamale, iar în lipsa datoriilor, la cererea plătitorului vamal, în contul viitoarelor obligaţii ale acestuia faţă de bugetul public naţional, sau la contul bancar al plătitorului vamal respectiv.

Se interzice restituirea taxei vamale în contul stingerii datoriilor creditorilor plătitorului vamal**,** care dispune de decizie de regularizare privind restituirea taxei vamale, inclusiv persoanelor juridice şi fizice cesionari”.

**Articolul IV. -** Guvernul, în termen de 3 luni, va aduce actele sale normative în concordanţă cu prezenta lege.

**PRESEDINTELE PARLAMENTULUI ANDRIAN CANDU**